<classify> BAADHI ya maaskofu nchini wamesema kaulimbiu iliyoanzishwa na Baba wa Taifa, Mwalimu Julius Nyerere ya Uhuru ni Kazi baada ya Tanganyika kupata uhuru Desemba 9, 1961, ndiyo inayoendelezwa na Rais John Magufuli kupitia kaulimbiu ya Hapa Kazi Tu.Maaskofu hao wakiongozwa na Askofu Mkuu wa Makanisa ya Wapo Mission International, Silyvester Gamanywa na Mwenyekiti wa Kamati ya Kitaifa ya Maaskofu na Mashehe ya Maadili, Amani na Haki za Binadamu kwa Jamii ya Madhehebu ya Dini, walisema hayo hivi karibuni wakati wakizungumzia maadhimisho ya Miaka 58 ya Uhuru wa Tanganyika kwa nyakati tofauti.Walisema ingawa Tanzania bado ni huru kisiasa na kiuchumi, watanzania wanapaswa kuendelea kufanya kazi kwa juhudi na maarifa ili kulinda uhuru huo wa taifa unaowezesha kuwapo pia kwa uhuru wa kuabudu nchini kwa mujibu wa Katiba ya Jamhuri ya Muungano wa Tanzania, Ibara ya 19 1 na 2.UHURU NI KAZI Kwa upande wake William Askofu Mwamalanga alisema alizaliwa mwaka mmoja baada ya uhuru wa Tanganyika hivyo, hakuona harakati za kupata uhuru.Hata hivyo, mambo ya uhuru niliyajua nikiwa shuleni kupitia kwa shangazi yangu aliyekuwa mshauri wa Mwalimu Nyerere, aliyeitwa Fatuma Mwashambwa aliyekuwa mshauri wa Mwalimu Nyerere na mwanasiasa makini na mwenye nguvu ingawa alikuwa hajui kusoma wala kuandika, alisema.Aliongeza kuwa, nilimsaidia sana na nikajua mambo mengi kuhusu uhuru maana alikuwa akienda sehemu hata katika mikutano na Mwalimu, akija ananisimulia nimwandikie yaliyojiri na kama nimekosea, anasema sivyo, anasema ninarekebisha.Alisema uhuru ni kazi ilikuwa dhana iliyotumika kuhamasisha watu waungane kusaidia juhudi za Tanganyika kupata uhuru kwa michango ya hali na mali.Kuna wakati watu wengine walikuwa wanaambiana kuwa tukipata uhuru kila kitu tutapata bure maisha yatakuwa mazuri hakuna kuhangaika tena kufanya kazi...sasa uhuru ulipopatikana wengine wakaendela kuamini hivyo, wakiamka asubuhi, wanakwenda kucheza bao hadi jioni, bila kufanya kazi.Mwalimu Nyerere akaona watu wamebweteka maana walifikiri uhuru ni kukaa bure na kula bure ndipo akaanza kaulimbiu hiyo kuwa Uhuru ni Kazi maana bila kazi, mtabaki na uhuru wa bendera, lakini hamtakuwa na uhuru wa uchumi ambao ili muwe nao, lazima mfanye kazi ili msirudi katika utumwa wa kiuchumi unaoondoa maana ya uhuru wa siasa.ASKOFU GAMANYWAAskofu Gamanywa alisema alishuhudia kupatikana kwa uhuru akiwa na umri wa miaka minne.Siku hiyo kulikuwa na ngoma ya Kihaya ya Omtolo, tulikuwa tumekwenda na baba yangu Mzee Kyaishozi mjini kwenye hiyo ngoma kusherehekea uhuru. Sikujua ulikuwa uhuru wa nini, nilikuwa nasikia tu, uhuru. Nakumbuka siku hiyo watu walikuwa wanacheza wanamsifia Nyerere maana ndiye alikuwa kama mfalme, alisema.Gamanywa alisema baada ya uhuru wa kwanza ambao ni wa bendera kisiasa, ilibainika kuwa ili kuwa na uhuru kamili, uhuru wa kisiasa ulipaswa kwenda sambamba na uhuru wa kiuchumi, hivyo watu walipaswa kufanya kazi kwa juhudi na maarifa ili kukuza uchumi na kulinda uhuru wao.Alisema hii ni kutokana na ukweli kuwa, uhuru wa kiuchumi hautafutwi nje ya nchi wala katika Umoja wa Mataifa, bali kwa kuhusisha wananchi kujitegemea kupitia rasilimali za nchi na kufanya kazi kwa juhudi na maarifa.Kwa msingi huo, hata hatua za sasa za serikali kurudisha rasilimali zilizokuwa mikononi mwa wachache, ni kazi ya kulinda uhuru wa nchi usipotee.Alisema ili kuendelea kuulinda uhuru huo, ni lazima watanzania waendelee kufanya kazi.Tunapaswa kuunga mkono harakati za serikali ya awamu ya tano inayoongozwa na Rais Magufuli kuelekea uchumi wa kati ifikapo mwaka 2025. Kimsingi, tunafanya kazi nzuri na ninaona fahari kusema tunao uhuru kamili kisiasa na kiuchumi, alisema Gamanywa.Alisema uhuru ni kazi ilikuwa dhana iliyotumika kuhamasisha watu waungane kusaidia juhudi za Tanganyika kupata uhuru kwa michango ya hali na mali.  <topic>: KITAIFA 